เป็นตกขาวมีสีเหลืองจางๆ มีกลิ่นอับเล็กน้อย วันนึงออกมาประมาน 1-2 มล. ไม่มีปวดท้อง ไม่คันอวัยวะเพศ อันนี้ผิดปกติมั้ยคะ เป็นมาประมาณ 1 ปีกว่าแล้ว ไม่ได้รักษาที่ไหนเลยค่ะ แล้วเป็นแบบนี้จะมีผลกับการมีลูกมั้ยคะ ตัวเองกับแฟนอยากมีลูกมากแต่ยังไม่มีสักที ไม่รู้ว่าเพราะเป็นตกขาวแบบนี้รึป่าว
สวัสดีค่ะ การตกขาวที่ผิดปกติ คือไม่ใช่สีขาว มีกลิ่น ทำให้เกิดความระคายเคืองต่อช่องคลอด โดยตกขาวที่ผิดปกติอาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด4 อวัยวะภายในอุ้งเชิงกรานอักเสบ ทำให้มีไข้ ปวดท้องน้อย ตกขาวผิดปกติได้ ซึ่งหากเป็นภาวะนี้อาจมีผลต่อการมีบุตรได้ จากท่อนำไข่ที่อักเสบและตีบตันการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ และควรไปพบสูตินรีแพทย์เพื่อตรวจร่างกายให้ได้การวินิจฉัยที่แน่นอนสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์